আলোকসজ্জা  ঢাকার মগবাজারের সিরাজ ইলেকট্রিকের ব্যবস্থাপক মো. তাজউদ্দিন জানান, বিয়েতে আলোকসজ্জায় ভিন্নতা আনার চেষ্টা করছে সবাই। দিন হিসাবে নানা রকম বাতি ভাড়া নেওয়া যায়। টিউবলাইট প্রতিটি ২৫ টাকা। হ্যালোজেন ১০০ টাকা। মেটাল লাইট ৫০০ টাকা। এনার্জি লাইট ৫০ টাকা। পারকান ২০০ টাকা। স্ক্যানার ১৮০০ টাকা। মুভিং হেড ৮০০ টাকা। ফগ লাইট ৮০০ টাকা। লেজার ৮০০ টাকা। এসপ্যারো ৩৫০ টাকা। বিয়েতে পুরো বাড়ি সাজানোর জন্য মরিচ বাতির বিকল্প নেই। সাধারণ মরিচ বাতি প্রতি  হাজার ২০০ থেকে ২৫০ টাকা। অটো মরিচ বাতি ২৫০ থেকে ৩৫০ টাকা। বর্তমানে দেখতে উজ্জ্বল এলইডি মরিচ বাতি প্রতি হাজার ৩৫০ থেকে ৪৫০ টাকার মধ্যে পাওয়া যায়।  যাঁরা ডেকোরেটর বা লাইটের মিস্ত্রি হিসেবে কাজ করেন তাঁদের প্রতি শিফটে ৪০০ টাকা হিসাবে মজুরি দেওয়া হয়। এ ক্ষেত্রে নয়টা থেকে পাঁচটা এক শিফট হিসেবে ধরা হয়ে থাকে। যাঁরা বিয়েবাড়িতে বার্বুচি হিসেবে রান্না করেন তাঁদের প্যাকেজ হিসেবে টাকা দিতে হয়। বিয়েতে ১০০ জনের কম হলে দুই হাজার ৫০০ টাকা। ২০০ জনের কম হলে পাঁচ হাজার টাকা। এই হারে তাঁদের প্রতিদিনের মজুরি দিতে হবে।